Vhodnosť použitia IPL epilátora pre jednotlivé odtiene chĺpkov a kože sme zhrnuli do tabuľky. Pokiaľ máte tmavé až čierne chĺpky a svetlú kožu, máte najväčší kontrast medzi pokožkou a chĺpkami a IPL epilácia pre vás teda bude vhodná a efektívna. Kontrast medzi kožou a chĺpkami je nevyhnutný na to, aby bolo pulzné svetlo chĺpkami zachytávané a mohlo ich rozrušiť. Ak máte svetlé alebo ryšavé chĺpky, je v nich málo melanínu, IPL svetlo preto neabsorbujú dokonale a táto epilácia na vás nemusí fungovať. Ak je vaša koža príliš tmavá, IPL metóda pre vás vhodná nie je, svetlo by vás mohlo popáliť.